gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl da en sv fr de de gl gl gl gl gl gl gl pt gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A manifestación de Causa Galiza remata coa queima dun retrato de El-Rei
Cuarta feira, 05 de outubro de 2022
'Pola autodeterminación, non á Constitución española'
Tras a lectura do manifesto, onde se salientou o "carácter imposto da carta magna española" e se reivindicou o "dereito á soberanía galega", uns encarapuchados prendéronlle lume a unha figura de Juan Carlos de Borbón.
O colectivo independentista Causa Galiza manifestouse esta quinta feira polas rúas do centro de Vigo en contra da Constitución española de 1978, que consideran o "cadro xurídico, político e administrativo para a opresión de Galiza e o pobo traballador".
A marcha partiu pasadas as 12:30 da Vía Norte da cidade, e rematou ás 13:45 horas na praza da Princesa. Neste lugar, Pilar González e Paulo Parga leron un manifesto, onde se salientou o "carácter imposto da carta magna española" e se reivindicou o "dereito á soberanía galega".
A manifestación concluíu coa lectura do manifesto e o canto do Himno. Unha vez rematado, uns encarrapuchados fixeron aparición cun retrato realizado en madeira do xefe do Estado Español, o rei Juan Carlos I de Borbón, que procederon a queimar.
Constitución imposta polo franquismo
No manifesto, Causa Galiza fixo referencia á necesidade de que "o movemento polos dereitos nacionais galegos se reartelle", e sinalou a autodeterminación como "única garantía democrática fronte á constitución imposta polo franquismo".
Ademais, criticou o papel "españolista" de PPdeG e PSdeG e dos "nacionalistas mornos, que falan coa boca pequena e tatexan reivindicacións mínimas". "Nunca a palabra política estivo tan deslexitimada", denunciou.
Tamén houbo unha referencia á actuación dos "grandes poderes económicos e políticos inimigos da soberanía galega", que segundo Causa Galiza pretenden "a privatización do territorio, a turistificación, o recorte de dereitos dos traballadores e a economía do cazo".
Pola autodeterminación, non á Constitución española foi o lema da manifestación, que concentrou a máis de medio milleiro de persoas segundo os convocantes. A Policía Local cifrou a afluencia en "menos dun cento de participantes".
Causa Galiza salientou o "especial significado" da marcha por ser "un acto realizado fóra da capital do país, que adoita ser o escenario para as reclamacións soberanistas", e que enmarcan dentro do impulso que queren dar a súa estrutura comarcal e local.
Manifesto íntegro, lido ao final da marcha de Causa Galiza, esta quinta feira en Vigo (.pdf)
"O importante é que o pobo saiba das vantaxes de decidir por si mesmo"
Causa Galiza: "Sen autodeterminación non pode haber democracia "
Causa Galiza: o independentismo suma forzas
Bota a andar a plataforma autodeterminista Causa Galiza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto